15મીએ શનિવારે ગટર સમિતિ ચેરમેન અમિત રાજપુતે મેયરને પત્ર લખી જણાવ્યુંકે, બમરોલી અને ભટારના 115-115 એમએલડીના 118 અને 114 કરોડના અંદાજો મંજૂર કરવાનું કમિટીમાં મંજૂરી માટે આવ્યું હતું. પરંતુ બજેટમાં આના માટે કોઈ જોગવાઈ કરાઇ નથી. વધુ માહિતી માટે અન્ય પાલિકા પાસે એસટીપી માટે કઈ ટેક્નોલોજીનો ઉપયોગ કરાયો છે, ટેન્ડરિંગની કઈ સિસ્ટમ છે, કન્સલ્ટન્ટ કોણ છે, કેટલી કોસ્ટ આવશે તેના માટે પત્ર લખ્યો હતો. તેની માહિતી આવતા પહેલાં જ મેયર-ડે.મેયર તથા અન્ય પદાધિકારીઓએ આગ્રહપૂર્વક મીટિંગ બોલાવી આ કામો મંજૂર કરવા દબાણ કરવામાં આવ્યું. 12મીએ સેક્રેટરીને લેખિત નોંધ મૂકી હતી.